สวัสดีค่ะ เริ่มใช้แผ่นแปะยาคุมมาได้ 2 สัปดาห์แล้วค่ะ กำลังจะเปลี่ยนแผ่น เป็น สัปดาห์ที่ 3 อยากทราบว่า สัปดาห์ ที่ 4 ที่แกะแผ่นยาคุมออก เพื่อเว้นให้ประจำเดือนมา นี่ สามารถมีเพศสัมพันธ์ตามปกติได้ไหมคะ จะเสี่ยงต่อการตั้งท้องไหมคะ ตัวอย่าง แปะมา 3 สัปดาห์ สัปดาห์ที่ 4 แกะออก 3 วันผ่านไปประจำเดือนไม่มา ทั้ง 3 วันที่ผ่านมา มีเพศสัมพันธ์ แบบนี้ เสี่ยงท้องไหมคะ ขอบค่ะ
สวัสดีค่ะ หากใช้แผ่นแปะยาคุมกำเนิดอยู่ โดยแปะมา 3 แผ่นแล้ว ก็ถือเป็นแผ่นสุดท้ายสำหรับรอบเดือนนี้ หลังจากเข้าสู่สัปดาห์ที่ 4 ก็จะเว้นการแปะแผ่นยาไป 7 วัน เพื่อให้มีประจำเดือนมาค่ะ โดยในช่วงที่เว้นการแปะแผ่นยา ก็สามารถมีเพศสัมพันธ์ได้ โดยไม่จำเป็นต้องใส่ถุงยางอนามัยป้องกัน เพราะโอกาสในการตั้งครรภ์ถือว่ามีน้อยมากค่ะทั้งนี้ หากเว้นแปะแผ่นยามา 3 วันแล้ว แต่ยังไม่มีประจำเดือนมา ควรรอต่อไปก่อน น่าจะมาในอีก 1-2 วันค่ะ แต่หากเว้นไปครบ 7 วัน แต่ยังไม่มีประจำเดือนมาอีก ก็ควรตรวจหาการตั้งครรภ์ดูด้วยค่ะ หากตรวจไม่พบ ก็ให้เริ่มแปะแผ่นที่ 1 แผ่นใหม่ของรอบใหม่ต่อไปก่อน แล้วค่อยไปตรวจหาการตั้งครรภ์ซ้ำดูอีกครั้งค่ะ